# Eazy-E

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| ערך זה זקוק לעריכה, על מנת שיתאים לסגנון המקובל בוויקיפדיה. לצורך זה ייתכנו סיבות אחדות: פגמים טכניים כגון מיעוט קישורים פנימיים, סגנון הטעון שיפור או צורך בהגהה. אם אתם סבורים כי אין בדף בעיה, ניתן לציין זאת בדף השיחה שלו.

אריק רייט (7 בספטמבר, 1963 - 26 במרץ, 1995 קומפטון, קליפורניה), המכונה Eazy-E, ראפר מז'אנר הגנגסטה ראפ. מקים להקת הN.W.A. הוא משלב בשיריו מילות הסתה וקללות כנגד המשטרה וכנגד מי שלא מכבד אותו. הוא ידוע גם בקולו הגבוה ובגובו הנמוך.

אריק "Eazy-E" רייט
מקור | קומפטון, קליפורניה, ארצות הברית
שנות פעילות | 1988-1995
ז'אנר | גנגסטה ראפ
חברת תקליטים | Ruthless Records
חברי ההרכב | {{{חברי ההרכב}}}
חברים לשעבר | {{{חברים לשעבר}}}
{{{אתר}}}

## [עריכה] ביוגרפיה

רייט נולד בקומפטון, קליפורניה (במחוז לוס אנג'לס) לקייטי וריצ'רד רייט. בתור ילד הוא היה נבון ומוכשר ולמד את מה שהוא מכנה "חוכמת הרחוב". הוא למד ב"תיכון טאפט" בלוס אנג'לס שם פגש לראשונה את חברו לעתיד, אייס קיוב. כשהיה בכיתה י' סולק מביה"ס. רייט היה צריך לפרנס את עצמו והוא עשה זאת על ידי עסקאות סמים ונשק ואחר-כך הצטרף לכנופיית "קריפס" (כנופיית רחוב שהחלה בלוס אנג'לס והתפשטה בארצות הברית כולה) והחל להסתבך עם המשטרה. הוא הפך במהרה לאחד מסוחרי הסמים המצליחים ביותר בלוס אנג'לס באותה תקופה.

## [עריכה] הקמת ה-N.W.A

ב1986 רייט התכוון להתחיל קריירה מוסיקלית כדי להפסיק לעסוק הסמים, ולשם כך פנה לחברו ד"ר דרה, שהיה אז מוכר כחבר בלהקת ה-World Class Wreckin' Cru' יחד עם DJ Yella. אייס קיוב כבר כתב את השיר Boyz-n-the hood, שנחשב לאחד משירי הגנגסטה ראפ הראשונים והמפורסמים ביותר. כאשר HBO (להקה מניו-יורק) סירבו לקנות את השיר בגלל השפה הבוטה, החליטה החבורה להקים להקה בשם N.W.A (ניגאז וויט אטיטיוד - כושים עם יחס).

אייס קיוב ודרה התעקשו שרייט ישיר את השיר אך זה סירב תחילה מכיוון שהוא חשב שהוא לא כשרוני מספיק והוא מעדיף שהם ישירו. אחרי שקיוב ודרה שמעו אותו שר בפעם הראשונה הם כבר היו משוכנעים שהוא מוכרח להיות המבצע של השיר.

ב1987 הקליטה הלהקה את אלבומם הראשון N.W.A And The Posse בשיתוף עם להקה מקומית שהגיעה מדאלאס, טקסס בשם "Fila Fresh Crew" שלמעשה סיפקה חצי מהעבודה. האלבום לא הצליח והלהקה צירפה את MC Ren שהיה חבר ילדות של רייט עוד מבית הספר היסודי ואף היה איתו באותה כנופייה. Ren הפך מיד לאחד הקולות הראשיים של הלהקה.

בסוף 1987 הקים רייט בעזרת הכסף שצבר חברת תקליטים בשם רות'לס (Ruthless Records) יחד עם איש העסקים היהודי ,ג'רי הלר, ושניהם הפכו לחברים טובים. באוגוסט 1988 יצא האלבום השני של הלהקה, Straight Outta Compton, בגרסתו המצונזרת והפך להצלחה גדולה. Eazy-E ניצל את ההצלחה והוציא את אלבומו הראשון Eazy-Duz-It רק חודש מאוחר יותר שמכיל בתוכו שירים שחבריו ללהקה כתבו לו. האלבום, ששילב הומור וגנגסטה ראפ, זכה לפופולריות רבה ונמכרו ממנו 2 מיליון עותקים.

ב1989 יצאה הגרסה הלא מצונזרת של אלבומם Straight Outta Compton והאלבום הפך מיידית לאחד מאלבומי הראפ הטובים של כל הזמנים בזכות המילים הקשות והקללות כנגד המשטרה. אלבום זה הפך את Eazy לאחת הדמויות הקשוחות ביותר של הראפ בכל הזמנים.

כאשר עזב אייס קיוב את הלהקה ב-1989, הפך Eazy-E לקול הראשי של הלהקה. ב-1991 גילה ד"ר דרה שרייט וג'רי הלר מבצעים עסקאות מאחורי הגב של הלהקה. הוא עזב את הלהקה וכעבור זמן קצר היא התפרקה.

## [עריכה] קריירת הסולו

ב-1992 הוציא ד"ר דרה אלבום בשם The Chronic, בו מדי פעם קילל את Eazy-E והשפיל אותו כתגובה לריב ביניהם עוד מ1991 וכך נפתחה "מלחמת ראפ" בין השניים. ב-1993 הוציא Eazy-E את הEP שלו בשם It's On (Dr. Dre) 187um Killa שהקדיש במיוחד לד"ר דרה ושם קילל אותו בחזרה וגם את סנופ דוגי דוג שלמעשה נוצל על ידי דרה שיקלל את Eazy. אך עוד לפני זה בדצמבר 1992 הוציא Eazy את הEP הקצר בשם 5150 Home 4 Tha Sick ששם מדבר Eazy-E על החלום שהתנפץ לו אך הוא לא מזכיר שם לא את הN.W.A ולא את חברי הלהקה. יותר מאוחר ב1994 נפגש אריק עם להקה בשם Bone Thugs-n-Harmony והם הפכו להיות חברים טובים. הלהקה גם יותר מאוחר הופיעה בכמה שירים באלבומו האחרון של Eazy ב-1995.

## [עריכה] הימים האחרונים

לאחר כשנה שככו הכעסים בין ד"ר דרה ל-Eazy-E והם השלימו ב-1994. ב-1995 עבד רייט על אלבום חדש, Str8 Off Tha Streetz Of Muthaphakkin Compton, שהיווה התחלה חדשה בקריירה שלו, אך לפני שעוד הספיק להקליט את השירים הגיע לבית החולים. בתחילה הוא אובחן כסובל מאסתמה נפוצה, אך יותר מאוחר התברר שהוא חולה באיידס. שישה ימים מאוחר יותר מת אריק רייט. מספרים שרק DJ Yella הגיע להלוויה שלו. האלבום עדיין לא היה מושלם ואת חלק מהשירים אפילו לא סיים לכתוב, אמנים כמו DJ Yella (חברו מלהקת הN.W.A) ולהקת Bone Thugs-n-Harmony הקליטו וכתבו שירים חדשים לאלבום.

## [עריכה] אגדה של גנגסטה ראפ

עד היום ישנו יום אבל לא רשמי בלוס אנג'לס מדי שנה ב-26 במרץ לכבוד הראפר האגדי. כיום בנו של אריק רייט, אריק רייט ג'וניור המכונה Lil' Eazy מנסה לפתוח קריירה מוסיקלית ולאחד את הלהקה האגדית שבנה אביו והוא גם הוציא סרט דוקומנטרי על אביו. הדמות "ריידר" במשחק המפורסם Grand Theft Auto: San Andreas הינה מבוססת על הראפר Eazy-E כאשר הוא מרכיב את אותן משקפי-שמש שרייט נהג להרכיב ואת הסיגריה שמייצגת את התעסקותו בסמים כשעלילת המשחק מתרחשת באותה תקופה שרייט היה פעיל.

מקור: http://he.wikipedia.org../../../e/a/z/Eazy-E_cc12.html

קטגוריות: ויקיפדיה: ערכים הדורשים עריכה | ראפרים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Deutsch
- Español
- Suomi
- Français
- Italiano
- Nederlands
- Polski
- Português
- Svenska